ইউনাইটেড কমার্শিয়াল ব্যাংকের বিশেষ সাধারণ সভা (ইজিএম) গতকাল রবিবার রাজধানীর বসুন্ধরা কনভেনশন সেন্টারে ব্যাংকের চেয়ারম্যান এম এ হাসেমের সভাপতিত্বে অনুষ্ঠিত হয়।  সভায় ব্যাংকের পরিশোধিত মূলধন বৃদ্ধির লক্ষ্যে পরিচালনা পর্ষদ প্রস্তাবিত ১ঃ১ রাইট শেয়ার ইস্যুর সিদ্ধান্ত গৃহীত হয়। ১০০ টাকা অভিহিত মূল্যের শেয়ারের সঙ্গে অতিরিক্ত ৫০ টাকা প্রিমিয়ারসহ মোট ১৫০ টাকার বিনিময়ে সিকিউরিটিজ  অ্যান্ড এঙ্চেঞ্জ কমিশনের অনুমোদন সাপেক্ষে প্রতিটি রাইট শেয়ার ইস্যু করা হবে। ব্যাংকের ভাইস চেয়ারম্যান কাজী এনামুল হক, অডিট কমিটির চেয়ারম্যান মো. জাহাঙ্গীর আলম খান, পরিচালকমণ্ডলীর সদস্য আখতারুজ্জামান চৌধুরী এমপি, এম এ সবুর, হাজি এম এ কালাম, রিয়াদ জাফর চৌধুরী, বজল আহমেদ, নুরুল ইসলাম চৌধুরী, নাসিম কালাম, ইমরান আহমেদ; ব্যবস্থাপনা পরিচালক এম শাহজাহান ভূঁইয়া, অতিরিক্ত ব্যবস্থাপনা পরিচালক শফিকুল আলম, উপব্যবস্থাপনা পরিচালক মোহাম্মদ শহিদুল ইসলাম, মামুন-উর রশিদ, মির্জা মাহমুদ রফিকুর রহমান, মো. শাহেদ জালাল চৌধুরী;  ব্যাংকের ঊর্ধ্বতন কর্মকর্তাসহ বিপুলসংখ্যক শেয়ারহোল্ডার সভায় উপস্থিত ছিলেন।